钦定古今图书集成/明伦汇编/氏族典/第065卷 > 《廖用贤尚友录》 > 虞预
## 钦定古今图书集成/明伦汇编/氏族典/第065卷 > 《廖用贤尚友录》 > 虞预

按《晋书虞预传》：“预字叔宁，本名茂，犯明穆皇后母讳，
故改焉。预十二而孤，少好学，有文章。宗人共荐预为
县功曹。未半年斥退。太守庾琛命为主簿。太守纪瞻
到，预复为主簿，转功曹史，察孝廉，不行。安东从事中
郎诸葛恢参军庾亮等荐预，召为丞相行参军，兼记
室。遭母忧，服竟，除佐著作郎。太兴二年，转琅邪国常”
侍，迁秘书丞，著作郎。咸和初，从平王含，赐爵西乡侯。
苏峻作乱，预先假归家，太守王舒请为谘议参军。峻
平，进爵平康县侯，迁散骑侍郎，除散骑常侍，仍领著
作。以年老归，卒于家。